
Nr.____________________ din________ 2009,  

PRIMAR
DR. ING. GHEORGHE CIUHANDU


REFERAT

privind acordarea scutirii la plata impozitului pentru un imobil datorat bugetului local pentru anul fiscal 2009 de către UNIUNEA ADAM MÜLLER GÜTTENBRUNN 
În conformitate cu prevederile art.250 alin.(1) pct.19 din Legea nr.571/2003 privind codul fiscal, modificată, nu se datorează impozit, prin efectul legii, pentru clădirile utilizate pentru activităţi social umanitare, de către asociaţii, fundaţii şi culte, potrivit hotărârii consiliului local.
Uniunea Adam Müller Güttenbrunn, persoană juridică română conform sentinţei civile nr.178/PJ/23.03.2000, cu sediul în Timişoara, str. Gheorghe Lazăr nr.10-12. cod fiscal nr.5676268, depune la Direcţia Fiscală a Municipiului Timişoara cererea înregistrată cu nr.E12009-004606/11.02.2009, prin care solicită acordarea scutirii la plata impozitului pe clădiri pentru anul 2009, aferent imobilului situat la adresa str. Gh. Lazăr nr.10-12, în temeiul prevederilor art.250 alin.(1) pct.19 din codul fiscal, invocat mai sus.

Potrivit prevederilor Actului de constituire a Uniunii Adam Müller Gütenbrunn, autentificat sub nr.15094/25.03.1994, aceasta este persoană juridică română fără scop lucrativ, înfiinţată în temeiul prevederilor art.102 şi urm. din Legea nr.21/1924 pentru persoanele juridice (asociaţii şi fundaţii).

Art.4 din Statutul Uniunii Adam Müller Güttenbrunn prevede că aceasta este o persoană juridică română, apolitică, nepatrimonială, care are drept scop organizarea şi sprijinirea activităţilor de asistenţă socială, a activităţilor cultural-educative, pentru etnicii germani din Banat – România.

Prin Decizia nr.155 din 20.10.2008 a Comisiei de acreditare a furnizorilor de servicii sociale Timiş, Uniunea Adam Muller Guttenbrunn a fost acreditată ca şi furnizor de servicii sociale, pentru tipul de serviciu „Cămine pentru persoane vârstnice”.
Potrivit declaraţiei pe proprie răspundere a D-lui Weinschrott Helmut, în calitate de Director al Uniunii Adam Müller Gütenbrunn, activitatea ce se desfăşoară în imobilul pentru care se solicită scutirea este cu caracter social-umanitar, constând în adăpostirea în sistem staţionar a 84 de persoane vârstnice, pregătirea şi transportul la domiciliu zilnic a 100 porţii de mâncare pentru persoane defavorizate social.
Potrivit contractului de comodat încheiat la data de 18.01.2007 între Fundaţia Adam Müller Gütenbrunn, cu sediul în Timişoara, str. Gh. Lazăr nr.10-12, cod fiscal nr.5676268, în calitate de comodant, Forumul Democrat al Germanilor din Banat, persoană juridică română conform sentinţei civile nr.130/PJ/30.11.1992, cod fiscal 4356643, în calitate de comodatar, precum şi Asociaţia Foştilor Deportaţi în URSS, persoană juridică română conform sentinţei civile nr.71/10.05.1991, cod fiscal 6687710, în calitate de comodatar, comodantul dă spre folosinţă gratuită comodatarilor spaţiul compus din 6 încăperi, în suprafaţă de 150 mp, cu acces la dependinţe din imobilul situat în Timişoara, str. Gh. Lazăr nr.10-12. În temeiul acestui contract de comodat, Forumul Democrat al Germanilor din Banat, precum şi Asociaţia Foştilor Deportaţi în URSS îşi au sediul în imobilul din str. Gh. Lazăr nr.10-12.
Potrivit declaraţiei pe proprie răspundere a D-lui Karl Singer, în calitate de Preşedinte al Forumului Democrat al Germanilor din Banat, aceasta este o organizaţie nelucrativă şi nu desfăşoară activităţi economice aducătoare de profit. După cum rezultă din Statutul Forumului Democrat al Germanilor din Banat, autentificat sub nr.35723/29.10.1992, Forumul Democrat al Germanilor din Banat este o asociaţie a germanilor bănăţeni din România, având drept scop principal reprezentarea şi susţinerea cerinţelor specifice ale membrilor săi prin toate măsurile politice, sociale, culturale şi economice posibile care sunt de folos în menţinerea şi dezvoltarea identităţii etnice. 
Prin adresa nr.E12009-004606/24.02.2009, compartimentul de specialitate din cadrul Direcţiei Fiscale a Municipiului Timişoara a precizat că, pentru ca Uniunea Adam Müller – Guttenbrunn să fie scutită de la plata impozitului datorat pentru imobilul din Str. Gh. Lazăr nr.10, este necesar ca şi Asociaţia Foştilor Deportaţi în URSS să desfăşoare în cadrul acestui imobil doar activităţi cu caracter social-umanitar.
După cum rezultă din declaraţia pe proprie răspundere a D-lui Fischer Ignaz, înregistrată la Direcţia Fiscală a Municipiului Timişoara sub nr.E22009-007089/02.03.2009, în calitate de Preşedinte al Reuniunii Foştilor Deportaţi în URSS, această organizaţie nu desfăşoară în imobilul în care îşi are sediul activităţi economice. 
Având în vedere cele de mai sus,

PROPUNEM:

Acordarea scutirii de la plata impozitului pe clădiri în cuantum de 161.739,46 lei, datorat bugetului local de către Uniunea Adam Müller Gütenbrunn pentru imobilul situat la adresa str. Gh. Lazăr nr.10-12, Timişoara pentru anul fiscal 2009.

